**NIKIN ZGODOVINSKI KOTIČEK**

**NAPOLEON BONAPARTE**

Pred prebiranjem članka prosim ozavestite to njegovo misel: *»Smrt ni nič, toda živeti v porazu in brez slave pomeni umirati vsak dan.«*

Napoleon Bonaparte je bil [francoski](http://sl.wikipedia.org/wiki/Francozi) [general](http://sl.wikipedia.org/wiki/General) in [cesar](http://sl.wikipedia.org/wiki/Cesar) Napoleon I. Rodil se je [15. avgust](http://sl.wikipedia.org/wiki/15._avgust) [1769](http://sl.wikipedia.org/wiki/1769) v [Ajacciu](http://sl.wikipedia.org/wiki/Ajaccio) na [Korzik](http://sl.wikipedia.org/wiki/Korzika)i, kot drugi otrok v družini. Bil sin uradnika plemiškega rodu. Napoleon je zase govoril, da je bil trmast in radoveden otrok. Znotraj družine so govorili samo [korziško](http://sl.wikipedia.org/wiki/Korzi%C5%A1%C4%8Dina). Bil je zaveden Korzičan. Z desetimi leti so ga za pet let poslali na kadetsko šolo, kjer je že zelo mlad pokazal svoje voditeljske sposobnosti pri »sneženih bitkah«, kjer som se obmetavali s sneženimi kepami. Zatem se je šolal še na francoski vojaški akademiji. Na obeh šolah je bil Napoleon tarča zbadljivk, ker je bil priseljenec iz Korzike, in je slabo znal francosko. Pravzaprav, ko je bil pri desetih letih sprejet na kadetsko šolo ni znal niti malo francosko, poleg tega pa je sovražil Francijo, Francoze in vse francosko, saj so Francozi okupirali njegov domači otok, tik pred njegovim rojstvom. Z leti se je Napoleon naučil francosko, nekaj časa je govoril z močnim naglasom, vendar je popravil tudi tega. Poleg tega je pogosto napačno črkoval besede pri zapisu, imel pa je tudi težko berljiv rokopis. Njegovi najljubši predmeti so bili matematika, zemljepis in zgodovina. Zaradi velikega znanja matematike se je na francoski akademiji izučil za topničarja, saj je tam potrebno veliko znanja matematike. Kot cesar je Napoleon zase dal izdelati več manjših mečev, ki pa so bili opremljeni z kraljevskimi znaki. Leta 1796 se je poročil z Josephine, vendar se je ločil l. 1810. Josephine je umrla l. 1814, ko je Napoleon izvedel za to kar dva dni ni hotel iz svoje sobe. Marca 1810 se je Napoleon poročil z Marie Louse, hčerko avstrijskega cesarja in nečakinjo Marie Antoinette. L. 1811 mu je Marie Louse rodila sina. Ime mu je bilo Napoleon Francis Joseph Charles Bonaparte, postal je kralj Rima. Umrl je za tuberkulozo l. 1832. L. 1814 je Napoleon zadnjič videl svojo drugo ženo in sina.

[Francosko revolucij](http://sl.wikipedia.org/wiki/Francoska_revolucija)o je dočakal v [Parizu](http://sl.wikipedia.org/wiki/Pariz), s činom topniškega stotnika. Napredoval je tudi l. [1795](http://sl.wikipedia.org/wiki/1795), ko je zadušil upor pariškega ljudstva in tako zaščitil vlado. Ker je zavzel pristanišče [Toulon](http://sl.wikipedia.org/wiki/Toulon), je že s 24 leti postal brigadni [general](http://sl.wikipedia.org/wiki/General). Tam je spoznal svoja najboljša prijatelja Junota in Marmonta, ki je kasneje postal prvi general Ilirskih provinc. Leta [1796](http://sl.wikipedia.org/wiki/1796) je prevzel poveljstvo nad francoskimi četami, ki naj bi jug Francije branile pred Avstrijci, nameščenimi v severni [Italiji](http://sl.wikipedia.org/wiki/Zgodovina_Italije). Leta 1799 je postal prvi konzul Francije. Funkcija je postala dosmrtna. Leta [1804](http://sl.wikipedia.org/wiki/1804) pa se je razglasil za cesarja Francozov, s cesarskim nazivom je skušal pokazati, da bo nadaljeval tradicijo [Karla Velikega](http://sl.wikipedia.org/wiki/Karel_Veliki) in [rimskih cesarjev](http://sl.wikipedia.org/w/index.php?title=Rimski_cesarji&action=edit&redlink=1). Nadel si je ime: Napoleon I le Grand, kar pomeni: Napoleon I Veliki. Veljal je za razsvetljenega vladarja.

Napoleon je zavzel in vladal večini [zahodne](http://sl.wikipedia.org/wiki/Zahodna_Evropa) in [srednje](http://sl.wikipedia.org/wiki/Srednja_Evropa) [Evrope](http://sl.wikipedia.org/wiki/Evropa). Porazil je avstrijsko armado, osvojil severno Italijo in postal junak francoskega naroda. Leta [1797](http://sl.wikipedia.org/wiki/1797) se je [francoska](http://sl.wikipedia.org/w/index.php?title=Francoska_vojska&action=edit&redlink=1) [vojska](http://sl.wikipedia.org/wiki/Vojska) napotila v smeri [Dunaja](http://sl.wikipedia.org/wiki/Dunaj). Napoleonovi vojaki so zasedli [Ljubljano](http://sl.wikipedia.org/wiki/Ljubljana) in [Celovec](http://sl.wikipedia.org/wiki/Celovec), [avstrijski](http://sl.wikipedia.org/w/index.php?title=Avstrijski_cesarji&action=edit&redlink=1) [cesar](http://sl.wikipedia.org/wiki/Cesar) pa je bil prisiljen podpisati mirovno pogodbo. Po neuspehu v [Egiptu](http://sl.wikipedia.org/wiki/Egipt), kjer so ga [Britanci](http://sl.wikipedia.org/wiki/Britanci) premagali v pomorski bitki in mu preprečili zasedbo Egipta. Ko se je Napoleon vrnil v Francijo, izvedel [državni udar](http://sl.wikipedia.org/wiki/Dr%C5%BEavni_udar), odstavil vlado in razglasil, da je francoska revolucija končana. Napoleonova želja po prevladi nad sosednjimi državami se je pokazala že pred letom [1800](http://sl.wikipedia.org/wiki/1800), v pomoč mu je bila popolnoma vdana vojska. Začel je v Italiji, z zmago nad Avstrijo, [Prusijo](http://sl.wikipedia.org/wiki/Prusija) in [Rusijo](http://sl.wikipedia.org/wiki/Ruski_imperij) je Napoleon razbil protifrancoske povezave evropskih držav. Po osvojitvi Apeninskega polotoka je papeža odpeljal v ujetništvo. Leta [1806](http://sl.wikipedia.org/wiki/1806) je razpustil [Sveto rimsko cesarstvo](http://sl.wikipedia.org/wiki/Sveto_rimsko_cesarstvo), nemške državice razen Avstrije in Prusije pa povezal v [Rensko zvezo](http://sl.wikipedia.org/w/index.php?title=Renska_zveza&action=edit&redlink=1). Avstrijo je oslabil in z ustanovitvijo [Ilirskih provinc](http://sl.wikipedia.org/wiki/Ilirske_province) leta [1809](http://sl.wikipedia.org/wiki/1809) in jo odrezal od morja. V tem času si je Napoleon večer pred bitko privoščil svojo najljubšo jed, potlačen krompir s čebulo. Ker je zavzel toliko novega ozemlja je Napoleon delčke Evrope podaril svojim bratom in sestram. Tako je njegov brat Louis postal kralj Nizozemske, brat Joseph kralj Neaplja, nato pa kralj Španije, sestra Elisa pa vojvodinja Toskane. Napoleonova mama je v starosti s smehljajem dejala: »Nihče ni kaznoval in šeškal toliko kronanih glav kot jaz.«

Ilirske province je [Napoleon](http://sl.wikipedia.org/wiki/Napoleon_Bonaparte) ustanovil [14. oktobra](http://sl.wikipedia.org/wiki/14._oktober) [1809](http://sl.wikipedia.org/wiki/1809), ko je bila [Avstrija](http://sl.wikipedia.org/wiki/Avstrijsko_cesarstvo) po porazu v bitki primorana prepustiti zahodni del [Koroške](http://sl.wikipedia.org/wiki/Koro%C5%A1ka_%28vojvodina%29), [Kranjsko](http://sl.wikipedia.org/wiki/Kranjska), [Hrvaško](http://sl.wikipedia.org/wiki/Hrva%C5%A1ka) in [Vojno krajino](http://sl.wikipedia.org/wiki/Vojna_krajina) jugozahodno od [Save](http://sl.wikipedia.org/wiki/Sava), [Goriško](http://sl.wikipedia.org/wiki/Gori%C5%A1ka), [Trst](http://sl.wikipedia.org/wiki/Trst) ter [Istro](http://sl.wikipedia.org/wiki/Istra). Glavno mesto je bila Ljubljana, francoska nadvlada pa je pustila mnoge reforme, ki so služile predvsem za narodno prebujenje. Avstrijci in Britanci so Ilirske province zasedli leta 1813 in jim naredili konec.

Edina odkrita nasprotnica Francije ostaja le [Velika Britanija](http://sl.wikipedia.org/wiki/Velika_Britanija), ki je imela močno [ladjevje](http://sl.wikipedia.org/wiki/Vojna_mornarica), leta [1805](http://sl.wikipedia.org/wiki/1805) je admiral [Horatio Nelson](http://sl.wikipedia.org/wiki/Horatio_Nelson) [pri Trafalgarju](http://sl.wikipedia.org/wiki/Bitka_pri_Trafalgarju) v eni najznamenitejših [pomorskih bitk](http://sl.wikipedia.org/w/index.php?title=Pomorska_bitka&action=edit&redlink=1) uničil francosko mornarico. Nato se je Napoleon odločil za [celinsko zaporo](http://sl.wikipedia.org/w/index.php?title=Celinska_zapora&action=edit&redlink=1) - prepoved trgovanja evropskih držav z Veliko Britanijo. S časoma se je v Evropi kazal vse večji upor proti Napoleonovi vladavini.

Leta [1812](http://sl.wikipedia.org/wiki/1812) se je Napoleon odločil za napad na Rusijo, ker je vse pogosteje kršila celinsko zaporo. Blizu [Moskve](http://sl.wikipedia.org/wiki/Moskva) je prišlo do bitke, v kateri je sicer Napoleon zmagal, toda Napoleonova armada se je v bojih z rusko vojsko popolnoma izčrpala. Rusi so se iz Moskve že prej umaknili. Napoleon je torej zasedel prazno mesto, v Moskvi je izbruhnil požar verjetno podtaknjen z ruske strani. Ruski feldmaršal [Kutuzov](http://sl.wikipedia.org/wiki/Mihail_Ilarionovi%C4%8D_Kutuzov) je v bitki pri Malojaroslavcu prisilil francosko vojsko k popolnem umiku. Napoleon je zapustil Moskvo poražen 19. oktobra 1812. Poraz v Rusiji je spodbudil druge evropske narode k uporu. Leta [1813](http://sl.wikipedia.org/wiki/1813) je pri [Leipzigu](http://sl.wikipedia.org/wiki/Leipzig) prišlo do [bitke narodov](http://sl.wikipedia.org/w/index.php?title=Bitka_narodov&action=edit&redlink=1), v kateri je francoska vojska doživela poraz.

Ko se je po bitki narodov francoska vojska vse bolj umikala je Napoleon malo pred vdajo zaužil strup. Vendar strup ni deloval, saj ga je izbruhal. Zastrupil se je zato, ker se je bal zajetja. Malo po tem dogodku je leta 1814 v bitki pri Parizu francoska vojska kapitulira in Napoleon je prisiljen odstopiti. Ruske, pruske in avstrijske čete vkorakajo v Pariz. Ruskemu carju [Aleksandru I.](http://sl.wikipedia.org/w/index.php?title=Aleksander_I._Ruski&action=edit&redlink=1) preda pariški mestni svet ključe Pariza. Napoleona so izgnali na sredozemski otok [Elbo](http://sl.wikipedia.org/wiki/Elba), ki leži blizu toskanske obale. Na Elbi so Napoleona postavili za cesarja. Tako je kot cesar majhnega otoka Elbe organiziral različne dogodke, eden od teh dogodkov je bila akcija zbiranja smeti. Od tam je pogosto gledal čez morje v smeri svojega rojstnega otoka- Korzike.

Leta [1815](http://sl.wikipedia.org/wiki/1815) je iz Elbe pobegnil v Francijo in se odločil za nov pohod na Pariz. Pri kraju [Waterloo](http://sl.wikipedia.org/w/index.php?title=Bitka_pri_Waterlooju&action=edit&redlink=1) v današnji [Belgiji](http://sl.wikipedia.org/wiki/Belgija) se je spopadel z zavezniško vojsko združenih pruskih, nizozemskih in britanskih vojakov. Vendar je ponovno doživel poraz. Po tem dogodku so ga izgnali na oddaljeni [otok svete Helene](http://sl.wikipedia.org/wiki/Otok_svete_Helene), kjer je zastražen živel do svoje smrti leta [1821](http://sl.wikipedia.org/wiki/1821). Umrl je [5. maj](http://sl.wikipedia.org/wiki/5._maj)a leta [1821](http://sl.wikipedia.org/wiki/1821), zaradi [raka želodca](http://sl.wikipedia.org/w/index.php?title=Rak_%C5%BEelodca&action=edit&redlink=1). L. 1841 so ga z veliko procesijo pokopali v Dome de los Invalides.